ઉમરેઠ શહેરમાં પીપળિયા ભાગોળ, કસ્બા વિસ્તારમાં રહેતા મહેબુબમીયાં બેલીમ, મુસ્તાકમીયાં બેલીમ, ફજલમીયાં બેલીમ, રિયાઝમીયાં બેલીમ, અકબરમીયાં બેલીમ, મહેબુબમીયાં બેલીમ, સાદિકમીયાં બેલીમ, જાવેદમીયાં બેલીમ તેમજ શાહરૂખમીયાં કાજીએ ભેગા મળી નજીકમાં રહેતા ઝરીનાબીબી મયુદ્દીન ઉસ્માનગની ચૌહાણ (મુસ્લીમ)ના ઘરે જઇ હુમલો કર્યો હતો. અને તમે મોઇજમિયાં શેખને ‘પાલિકાની ખુલ્લી જગ્યામાં છાપરૂ કેમ બનાવવા દીધું છે’ તેમ કહી ઉશ્કેરાઇ જઇ ગાળો બોલી ઘર ઉપર પથ્થરમારો કરી ઝરીનાબીબીના ગળામાં પહરેલ સોનાની ચેઇન કિં. રૂ. 25000ની લૂટ કરી હતી. તેમજ ઝરીના બીબીના સબંધી મોબીન અને ઇશાકમીયાં ફકરૂમીયાં ચૌહાણ અને ઇસુબ ઉસ્માનગની ચૌહાણને ગડદાપાટુનો માર મારી મોઢા પર મુક્કા મારી ઇજાઓ કરી જાનથી મારી નાખવાની ધમકીઓ આપી હતી. આ બનાવ અંગે ઝરીનાબીબીની ફરિયાદ લઇ ઉમરેઠ પોલીસે મહેબુબમીયાં અબ્દુલમીયાં બેલીમ સહીત નવ વિરુદ્ધ ફરિયાદ દાખલ કરી છે.